Nv ſolt ich die ſchonē zit
NV ſolt ich die ſchonē zit·
gruͤſſen die d̾ meýe git·
nv mv̊s ich in ſend̾ ſw̾e woꝛgē·
mich froͤit niht der vogel ſāg·
ellú zit iſt mir zelang·
nah der liebē mīne mv̊s ich ſoꝛgen·
mich hat enzūt·
ir rot̾ mūt·
mit d̾ mīne fúre·
dc betwīget ſwē ſi wil vn̄ iſt doh gehúre·
Schoͤne ſchoͤne ſchoͤne ſchoͤne troͤſte mih·
la mich frowe erbarmen dich·

 Swer h̾zelieb ie gewā·
es ſin frowē ald̾ man·
der ſol ſich genedeklich erbarmē·
er ſol bittē vb̾ mich·
dc ſi tvͤýe tvgētlich·
vn̄ ſi troͤſte mich vil ſendē armē·
d̾ ſvmir ſchī
d̾ frowē mī·
ſchone wol geliche·
wirt mir da bi guͤte erkant ſeht ſo bin ich riche·
Schoͤne ſchoͤne ſchoͤne ſchoͤne troͤſte mih·
la mich frowe erbarmen dich·

Es moͤht in die felſē gan·
dc ich h̾ geflehet han·
vn̄ moͤht ǒch h̾ten vlins gelindē·
wer ir h̾ze ein anebos·
ſoſt min klage doh ſo gros·
dc ich wol genade ſolte vīdē·
des meres grūt
dē moͤhte kvnt
ſin mī langes wuͤfen·
ſit mich an d̾ mīne toꝛ niemā hoͤꝛet Ruͤffē·
Schoͤne ſchoͤne ſchoͤne ſchoͤne troͤſte mih·
la mich frowe erbarmen dich·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse